title: 2008/157/EF: Rådets afgørelse af 18. februar 2008 om principperne, prioriteterne og betingelserne for tiltrædelsespartnerskabet med Republikken Tyrkiet og om ophævelse af afgørelse 2006/35/EF

text:
               26.2.2008

               DA

               Den Europæiske Unions Tidende

               L 51/4

      RÅDETS AFGØRELSE

   af 18. februar 2008
   om principperne, prioriteterne og betingelserne for tiltrædelsespartnerskabet med Republikken Tyrkiet og om ophævelse af afgørelse 2006/35/EF
   (2008/157/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 390/2001 af 26. februar 2001 om ydelse af bistand til Tyrkiet inden for rammerne af førtiltrædelsesstrategien, og særlig om etablering af et tiltrædelsespartnerskab (1), særlig artikel 2,
   under henvisning til forslag fra Kommissionen, og
   ud fra følgende betragtninger:

               (1)

               I forordning (EF) nr. 390/2001 fastsættes det, at Rådet på forslag af Kommissionen med kvalificeret flertal træffer afgørelse om principperne, prioriteterne, de mellemliggende mål og betingelserne for tiltrædelsespartnerskabet, således som det bliver forelagt Tyrkiet, samt om væsentlige senere ændringer heraf.

               (2)

               På grundlag heraf vedtog Rådet i 2001 og 2003 et tiltrædelsespartnerskab med Tyrkiet (2).

               (3)

               I Kommissionens henstilling fra 2004 om Tyrkiet blev det understreget, at Den Europæiske Union fortsat nøje burde overvåge den politiske reformproces, og at der burde foreslås et revideret tiltrædelsespartnerskab i 2005. Derefter vedtog Rådet et revideret partnerskab i januar 2006 (3).

               (4)

               I december 2004 konkluderede Det Europæiske Råd, at Den Europæiske Union fortsat nøje vil overvåge fremskridtene med de politiske reformer på grundlag af et tiltrædelsespartnerskab, der angiver prioriteterne for reformprocessen.

               (5)

               Den 3. oktober 2005 indledte medlemsstaterne forhandlinger med Tyrkiet om landets tiltrædelse af Den Europæiske Union. Den måde, forhandlingerne skrider frem på, vil blive styret af de fremskridt, som Tyrkiet gør med sin forberedelse af tiltrædelsen, og det vil blandt andet blive målt ud fra, hvordan tiltrædelsespartnerskabet, der regelmæssigt vil blive revideret, gennemføres.

               (6)

               Det fremgår af Kommissionens meddelelse »Udvidelsesstrategi og vigtigste udfordringer 2006-2007«, at partnerskaberne vil blive revideret ved udgangen af 2007.

               (7)

               Rådet blev den 11. december 2006 enigt om, at medlemsstaterne i regeringskonferencen ikke vil beslutte at åbne otte kapitler på politikområder, der er relevante i forbindelse med Tyrkiets restriktioner over for Republikken Cypern, og heller ikke vil beslutte at afslutte kapitler midlertidigt, før Kommissionen har forvisset sig om, at Tyrkiet har opfyldt sine forpligtelser med hensyn til tillægsprotokollen.

               (8)

               Rådet vedtog den 17. juli 2006 forordning (EF) nr. 1085/2006 om oprettelse af et instrument til førtiltrædelsesbistand (Ipa) (4), som fastsætter nye rammer for den finansielle bistand til førtiltrædelseslandene.

               (9)

               Det er derfor hensigtsmæssigt at vedtage et revideret tiltrædelsespartnerskab, der opdaterer det nuværende partnerskab, for derved at fastsætte ajourførte prioriteter for det videre arbejde på grundlag af konklusionerne i fremskridtsrapporten fra 2007 om Tyrkiets forberedelser til yderligere integration med Den Europæiske Union.

               (10)

               For at forberede sig til medlemskabet bør Tyrkiet udarbejde en plan indeholdende en tidsplan og specifikke foranstaltninger til gennemførelse af prioriteterne i tiltrædelsespartnerskabet.

               (11)

               Afgørelse 2006/35/EF bør ophæves, —

         TRUFFET FØLGENDE AFGØRELSE:
   Artikel 1
   I overensstemmelse med artikel 2 i forordning (EF) nr. 390/2001 er principperne, prioriteterne, de mellemliggende mål og betingelserne i tiltrædelsespartnerskabet med Tyrkiet beskrevet i bilaget.
   Artikel 2
   Gennemførelsen af tiltrædelsespartnerskabet undersøges og overvåges i de organer, der er etableret i henhold til associeringsaftalen, og af Rådet på grundlag af årlige rapporter fra Kommissionen.
   Artikel 3
   Afgørelse 2006/35/EF ophæves.
   Artikel 4
   Denne afgørelse får virkning på tredjedagen efter offentliggørelsen i Den Europæiske Unions Tidende.

      Udfærdiget i Bruxelles, den 18. februar 2008.

            På Rådets vegne

         D. RUPEL

            Formand

      (1)  EFT L 58 af 28.2.2001, s. 1.

      (2)  Afgørelse 2001/235/EF (EFT L 85 af 24.3.2001, s. 13) og afgørelse 2003/398/EF (EUT L 145 af 12.6.2003, s. 40).

      (3)  Afgørelse 2006/35/EF (EUT L 22 af 26.1.2006, s. 34).

      (4)  EUT L 210 af 31.7.2006, s. 82.

      BILAG
      TYRKIET TILTRÆDELSESPARTNERSKABET 2007
      1.   INDLEDNING
      Det Europæiske Råd besluttede på sit møde i Luxembourg i december 1997, at tiltrædelsespartnerskabet skulle udgøre hovedaksen i den styrkede førtiltrædelsesstrategi, idet det danner en samlet ramme om alle former for bistand til kandidatlandene. På den måde målretter Fællesskabet sin bistand efter de enkelte kandidatlandes specifikke behov, således at der ydes støtte til at løse særlige problemer med henblik på tiltrædelse.
      Det første tiltrædelsespartnerskab for Tyrkiet blev vedtaget af Rådet i marts 2001. I Kommissionens strategidokument om udvidelsen fra oktober 2002 erklæredes det, at Kommissionen ville foreslå et revideret tiltrædelsespartnerskab for Tyrkiet. Der blev så forelagt et revideret tiltrædelsespartnerskab af Kommissionen i marts 2003, og det blev vedtaget af Rådet i maj samme år. I en henstilling fra oktober 2004 foreslog Kommissionen, at hvis det skulle sikres, at den politiske reformproces kunne give varige og uigenkaldelige resultater, burde EU fortsat føre et nøje tilsyn med de politiske reformer. Kommissionen foreslog således, at der skulle vedtages et revideret tiltrædelsespartnerskab i 2005; dette blev vedtaget af Rådet i januar 2006. Efter de forventede fremskridt i gennemførelsen af prioriteterne på kort sigt er det normal praksis at ajourføre partnerskaberne hvert andet år. Kommissionen foreslår derfor at forny tiltrædelsespartnerskabet.
      Tyrkiet bør udarbejde en plan indeholdende en tidsplan og specifikke foranstaltninger til gennemførelse af prioriteterne i tiltrædelsespartnerskabet.
      Det reviderede tiltrædelsespartnerskab danner grundlag for en række politiske/finansielle instrumenter, der skal tjene til at hjælpe Tyrkiet i forberedelserne til medlemskab. Især vil det reviderede tiltrædelsespartnerskab tjene som grundlag for kommende politiske reformer og som målestok for kommende fremskridt.
      2.   PRINCIPPER
      Hovedprioriteterne for Tyrkiet vedrører landets evne til at opfylde de kriterier, som Det Europæiske Råd fastlagde på mødet i København i 1993, og kravene i de forhandlingsrammer, der blev vedtaget af Rådet den 3. oktober 2005.
      3.   PRIORITETER
      Prioriteterne i dette tiltrædelsespartnerskab er blevet udvalgt ud fra en realistisk forventning om, at landet kan realisere dem helt eller i væsentligt omfang i løbet af de næste par år. Der skelnes mellem prioriteter på kort sigt, som forventes realiseret i løbet af et til to år, og prioriteter på mellemlang sigt, som forventes realiseret i løbet af tre til fire år. Prioriteterne vedrører både lovgivning og gennemførelsen heraf.
      Det fremgår af det reviderede tiltrædelsespartnerskab, hvilke områder der skal prioriteres i Tyrkiets forberedelse af medlemskabet. Tyrkiet vil ikke desto mindre i sidste ende skulle tage fat om samtlige de punkter, der er påpeget i fremskridtsrapporterne, herunder konsolidering af den politiske reformproces, så den bliver irreversibel, og sikring af, at den gennemføres ensartet i hele landet og på alle administrative niveauer. Det er endvidere vigtigt, at Tyrkiet indfrier sit tilsagn om at ville tilpasse sin lovgivning og indføre gældende fællesskabsret i overensstemmelse med de tilsagn, som landet har givet som led i associeringsaftalen, toldunionen og hertil knyttede afgørelser truffet af Associeringsrådet EF-Tyrkiet, f.eks. med hensyn til samhandelsordningen for landbrugsprodukter.
      3.1.   PRIORITETER PÅ KORT SIGT
      Politisk dialog
      Demokrati og retsstatsforhold
      Offentlig forvaltning

                  —

                  Tyrkiet skal fortsætte reformerne af den offentlige forvaltning og personalepolitikken for at sikre større effektivitet, ansvarlighed og gennemsigtighed.

                  —

                  Tyrkiet skal styrke de lokale administrationer ved at reformere centraladministrationen, uddelegere beføjelser til de lokale administrationer og udstyre dem med midler i passende omfang.

                  —

                  Tyrkiet skal gennemføre lovgivning, der tager sigte på at etablere et fuldt operationelt ombudsmandssystem.

                  —

                  Tyrkiet skal vedtage og gennemføre lovgivning om revisionsretten.

            Civilt tilsyn med sikkerhedsstyrkerne

                  —

                  Tyrkiet skal øge bestræbelserne på at bringe den civile kontrol af militæret på linje med praksis i EU-medlemsstaterne. Tyrkiet skal sikre, at militæret ikke blander sig i politiske spørgsmål, og at civile myndigheder i fuldt omfang varetager tilsynsfunktionerne i sikkerhedsspørgsmål, herunder for så vidt angår udarbejdelse af den nationale sikkerhedsstrategi og gennemførelse heraf.

                  —

                  Tyrkiet skal tage skridt til at skabe større ansvarlighed og gennemsigtighed i varetagelsen af sikkerhedsanliggender.

                  —

                  Tyrkiet skal indføre fuld parlamentarisk kontrol med militær- og forsvarspolitik og alle hertil knyttede udgifter, herunder ved ekstern revision.

                  —

                  Tyrkiet skal begrænse de militære domstoles domsmyndighed til militært personales militære pligter.

            Retsvæsen

                  —

                  Tyrkiet skal øge indsatsen, bl.a. ved uddannelse, for at sikre, at domstolenes fortolkning af lovgivning vedrørende menneskerettigheder og grundlæggende frihedsrettigheder er i overensstemmelse med konventionen til beskyttelse af menneskerettigheder og grundlæggende frihedsrettigheder (den europæiske menneskerettighedskonvention), Den Europæiske Menneskerettighedsdomstols retspraksis og artikel 90 i den tyrkiske forfatning.

                  —

                  Tyrkiet skal sikre domstolenes uafhængighed af andre statsinstitutioner, især hvad angår det høje råd af dommere og anklagere og inspektionssystemet. Mere specifikt skal det sikres, at det høje råd af dommere og anklagere repræsenterer retsvæsenet som helhed.

                  —

                  Tyrkiet skal gøre retssystemet mere effektivt ved især at styrke dets institutionelle kapacitet og vedtage en ny civil retsplejelov.

                  —

                  Tyrkiet skal gå videre med oprettelsen af regionale appeldomstole på mellemniveau.

            Antikorruptionspolitik

                  —

                  Der skal opstilles en omfattende antikorruptionsstrategi, bl.a. til bekæmpelse af korruption på højt niveau, og indføres et centralt organ, der skal føre tilsyn med strategiens gennemførelse, bl.a. ved udarbejdelse af statistiske data. Koordinationen mellem alle de involverede institutioner skal forbedres.

                  —

                  Tyrkiet skal sikre gennemførelse af forordningen om principper for etisk adfærd for offentligt ansatte og også lade dens bestemmelser gælde for valgte funktionærer, retspersonale, akademikere og militærpersonale.

                  —

                  Tyrkiet skal begrænse de immuniteter, der indrømmes politikere og offentligt ansatte, i overensstemmelse med bedste europæiske praksis og forbedre lovgivningen om gennemsigtighed i finansieringen af politiske partier og valgkampagner.

            Menneskerettigheder og beskyttelse af mindretal
      Overholdelse af international lovgivning om menneskerettigheder

                  —

                  Tyrkiet skal ratificere den fakultative protokol til FN-konventionen mod tortur, som omhandler etablering af et system med uafhængig overvågning af fængsels- og forvaringsfaciliteter.

            Den Europæiske Menneskerettighedsdomstol

                  —

                  Tyrkiet skal overholde den europæiske konvention til beskyttelse af menneskerettigheder og grundlæggende friheder og i fuldt omfang sikre fuldbyrdelsen af afgørelser truffet af Den Europæiske Menneskerettighedsdomstol.

                  —

                  Tyrkiet skal ændre de strafferetlige bestemmelser, så der sikres ret til fornyet rettergang på linje med Den Europæiske Menneskerettighedsdomstols relevante afgørelser.

            Fremme og håndhævelse af menneskerettighederne

                  —

                  Der skal etableres en uafhængig national menneskerettighedsinstitution med passende midler i overensstemmelse med relevante FN-principper. Menneskerettighedssager skal overvåges, bl.a. ved hjælp af statistiske data.

                  —

                  Uddannelsen af retshåndhævende myndigheder i menneskerettighedsspørgsmål og efterforskningsteknikker skal fortsættes

            Borgerlige og politiske rettigheder
      Forebyggelse af tortur og mishandling

                  —

                  Tyrkiet skal sikre gennemførelse af de foranstaltninger, der blev vedtaget i forbindelse med nultolerancepolitikken over for tortur og mishandling i overensstemmelse med den europæiske menneskerettighedskonvention og henstillingerne fra Den Europæiske Komité til Forebyggelse af Tortur.

                  —

                  Tyrkiet skal sikre gennemførelse af Istanbulprotokollen i hele landet, især ved at udbygge den lægelige ekspertise.

                  —

                  Kampen mod straffrihed skal intensiveres. Tyrkiet skal sikre, at anklagere foretager rettidige og effektive efterforskninger af påståede sager, således at lovovertrædere bliver identificeret og straffet af domstolene.

            Adgang til domstolene

                  —

                  Der skal gøres en øget indsats for at sikre retshjælp i passende omfang og tolkning via kvalificerede tolke.

            Ytringsfrihed

                  —

                  Med henblik på at sikre fuld respekt for ytringsfriheden skal Tyrkiet revidere og gennemføre lovgivningen om ytringsfrihed, herunder pressefrihed, i overensstemmelse med den europæiske menneskerettighedskonvention og Den Europæiske Menneskerettighedsdomstols retspraksis.

                  —

                  Situationen for personer, der er retsforfulgt eller dømt for meningstilkendegivelser uden at have opfordret til vold, skal afhjælpes.

            Forsamlings- og foreningsfrihed

                  —

                  Tyrkiet skal fortsætte gennemførelsen af alle reformer vedrørende forenings- og forsamlingsfrihed i overensstemmelse med den europæiske menneskerettighedskonvention og hertil hørende retspraksis. Tyrkiet skal gennemføre foranstaltninger til at forebygge overdreven brug af magt fra sikkerhedsstyrkernes side.

                  —

                  Tyrkiet skal tilpasse sin lovgivning til bedste praksis i EU-medlemsstaterne med hensyn til lovgivningen om politiske partier.

            Civilsamfundets organisationer

                  —

                  Tyrkiet skal yderligere styrke den indenlandske udvikling af civilsamfundet og dets inddragelse i udformningen af offentlige politikker.

                  —

                  Tyrkiet skal lette og tilskynde til åben kommunikation og samarbejde mellem alle sektorer i det tyrkiske civilsamfund og europæiske partnere.

            Religionsfrihed

                  —

                  Tyrkiet skal træffe de nødvendige foranstaltninger til at skabe et klima af tolerance, der medvirker til den fulde respekt for religionsfrihed i praksis.

            I overensstemmelse med den europæiske menneskerettighedskonvention og Menneskerettighedsdomstolens retspraksis skal Tyrkiet:

                  —

                  revidere og gennemføre lovgivningen om stiftelser

                  —

                  fortolke og anvende gældende lovgivning i afventning af vedtagelsen og gennemførelsen af den nye lov om stiftelser

                  —

                  sikre, at ikke-muslimske religiøse samfund kan opnå status som juridiske personer og udøve deres rettigheder

                  —

                  sikre mulighed for, at ikke-muslimske minoriteter kan få en religiøs uddannelse, herunder uddannelse af deres præster

                  —

                  sikre ligebehandling af tyrkiske og udenlandske statsborgere med hensyn til deres evne til at udøve deres religionsfrihed gennem deltagelse i aktiviteterne i organiserede religiøse samfund

                  —

                  vedtage lovgivning for at forebygge gentagne forfølgelser og domfældelser af dem, der nægter at gøre militærtjeneste af samvittighedsgrunde eller religiøse grunde.

            Økonomiske og sociale rettigheder
      Kvinders rettigheder

                  —

                  Der skal fortsat træffes foranstaltninger for at gennemføre eksisterende lovgivning om kvinders rettigheder og mod alle former for vold mod kvinder, herunder forbrydelser begået ud fra æresbegrebet. Tyrkiet skal sikre specialiseret uddannelse for dommere og anklagere, retshåndhævende myndigheder, kommunale myndigheder og andre ansvarlige institutioner og øge indsatsen for at få oprettet centre for voldstruede kvinder i alle større lokalsamfund på linje med eksisterende lovgivning.

                  —

                  Tyrkiet skal yderligere øge bevidstheden i offentligheden i almindelighed og blandt mænd i særdeleshed om kønsspørgsmål og fremme kvindernes rolle i samfundet, herunder gennem sikring af lige adgang til uddannelse og deltagelse på arbejdsmarkedet og i det politiske og sociale liv. Tyrkiet skal støtte udviklingen af kvindeorganisationer til at opfylde disse mål.

            Børns rettigheder

                  —

                  Tyrkiet skal sikre fuld gennemførelse af loven om beskyttelse af børn og arbejde for øget beskyttelse af børns rettigheder i overensstemmelse med EU’s og internationale standarder.

                  —

                  Tyrkiet skal fortsætte bestræbelserne på at løse problemet med børnearbejde og børnefattigdom og forbedre situationen for gadebørn.

            Arbejdsmarkedsrettigheder og fagforeninger

                  —

                  Tyrkiet skal sikre, at fagforeningsrettighederne respekteres fuldt ud på linje med EU-standarder og relevante ILO-konventioner, især hvad angår retten til at organisere sig, retten til at strejke og retten til at forhandle kollektivt.

                  —

                  Desuden skal den sociale dialog styrkes yderligere, ligesom samarbejdet med EU-partnere skal lettes og fremmes.

            Antidiskriminationspolitik

                  —

                  Tyrkiet skal i lovgivning og i praksis garantere, at alle uden forskelsbehandling og uanset sprog, politisk overbevisning, køn, racemæssig eller etnisk oprindelse, religion eller tro, handicap, alder eller seksuel orientering kan udøve samtlige menneskerettigheder og grundlæggende friheder.

                  —

                  Der skal gøres en yderligere indsats for at revidere læseplaner og lærebøger, så diskriminerende sprogbrug fjernes.

            Mindretalsrettigheder, kulturelle rettigheder og beskyttelse af mindretal

                  —

                  Tyrkiet skal sikre kulturel mangfoldighed og fremme respekten for og beskyttelsen af mindretal i overensstemmelse med den europæiske menneskerettighedskonvention og principperne i rammekonventionen om beskyttelse af nationale mindretal og på linje med bedste praksis i medlemsstaterne.

                  —

                  Tyrkiet skal garantere retsbeskyttelsen af mindretal, især hvad angår udøvelse af ejendomsrettigheder på fredelig vis, i overensstemmelse med protokol nr. 1 til den europæiske menneskerettighedskonvention.

            Kulturelle rettigheder

                  —

                  Tyrkiet skal forbedre den effektive adgang til radio- og tv-udsendelser på andre sprog end tyrkisk, især ved at fjerne de resterende retlige begrænsninger.

                  —

                  Der skal vedtages passende foranstaltninger til at støtte indlæring af andre sprog end tyrkisk.

            Situationen i den østlige og sydøstlige del af landet

                  —

                  Der skal opstilles en overordnet strategi for at mindske regionale forskelle, især for at forbedre forholdene i det sydøstlige Tyrkiet, med sigte på at give alle tyrkiske borgere, herunder borgere af kurdisk oprindelse, bedre økonomiske, sociale og kulturelle forhold.

                  —

                  Landsbyvagtsystemet i den sydøstlige del af landet skal afskaffes.

                  —

                  Området skal ryddes for landminer.

            Internt fordrevne personer

                  —

                  Tyrkiet skal fortsætte med foranstaltninger, der fremmer internt fordrevnes tilbagevenden til deres oprindelige lokalsamfund på linje med henstillingerne fra FN’s generalsekretærs særlige repræsentant for hjemstedsfordrevne.

                  —

                  Tyrkiet skal fortsætte gennemførelsen af loven om kompensation for tab som følge af terrorisme og kampen mod terrorisme. Der skal sikres en retfærdig og hurtig kompensation til ofrene.

            Regionale anliggender og internationale forpligtelser
      Cypern

                  —

                  Tyrkiet skal aktivt støtte bestræbelserne på at implementere den vedtagne 8. juli-proces for at nå frem til en holdbar, samlet løsning på Cypernproblemet inden for FN’s rammer og på linje med de principper, som EU bygger på, og herunder tage konkrete skridt til at bidrage til at skabe et gunstigt klima for en sådan samlet løsning.

                  —

                  Tyrkiet skal fuldt ud gennemføre protokollen om tilpasning af Ankaraaftalen til optagelsen af de ny EU-medlemsstater og skal i den forbindelse fjerne alle eksisterende restriktioner for skibe, der sejler under cypriotisk flag, og skibe, der sejler på Cypern (1).

                  —

                  Tyrkiet skal tage konkrete skridt til så hurtigt som muligt at normalisere de bilaterale forbindelser mellem Tyrkiet og alle EU-medlemsstater, herunder Republikken Cypern (1).

            Fredelig bilæggelse af grænsestridigheder

                  —

                  Tyrkiet skal øge bestræbelserne på at løse alle udestående grænsestridigheder under overholdelse af princippet om fredelig bilæggelse af tvister i overensstemmelse med FN-pagten; om nødvendigt forelægges de for Den Internationale Domstol.

                  —

                  Tyrkiet skal gå utvetydigt ind for at etablere gode forbindelser med naboerne, tage fat om de dybereliggende årsager til konflikter med nabolande og afholde sig fra enhver trussel eller handling, der kunne influere negativt på en fredelig løsning af grænsestridigheder.

            Forpligtelser i henhold til associeringsaftalen

                  —

                  Tyrkiet skal sikre opfyldelsen af de tilsagn, der er givet i henhold til associeringsaftalen, herunder i forbindelse med toldunionen.

            Økonomiske kriterier

                  —

                  Tyrkiet skal fortsat gennemføre en hensigtsmæssig skatte- og pengepolitik med henblik på at træffe passende foranstaltninger til at bevare den makroøkonomiske stabilitet og forudsigelighed. Der skal gennemføres et holdbart og effektivt socialsikringssystem.

                  —

                  Tyrkiet skal yderligere styrke den økonomisk-politiske koordinering mellem de forskellige institutioner og politikområder for at skabe konsekvente og holdbare økonomisk-politiske rammer for økonomien.

                  —

                  Privatiseringen af statsejede virksomheder skal fortsættes.

                  —

                  Tyrkiet skal fortsætte markedsliberaliseringen og prisreformer, særlig på energi- og landbrugsområdet.

                  —

                  Tyrkiet skal rette op på skævhederne på arbejdsmarkedet. Til dette formål skal landet forbedre incitamentsstrukturen og fleksibiliteten på arbejdsmarkedet for at øge erhvervs- og beskæftigelsesfrekvensen. Desuden skal der gøres en større indsats på uddannelses- og erhvervsuddannelsesområdet for på denne måde at opmuntre til et skift fra en landbrugs- til en servicebaseret økonomi.

                  —

                  Erhvervsklimaet skal forbedres. Til dette formål skal der ske en forbedring af erhvervsretssystemet, og der skal skabes garanti for uafhængige markedsregulerende myndigheder. Konkursprocedurerne skal forbedres for at fjerne hindringerne for at trække sig ud af markedet.

                  —

                  Der skal gøres en indsats for at løse problemet med den uformelle økonomi.

            Evne til at påtage sig forpligtelserne ved medlemskab
      Kapitel 1:   Frie varebevægelser

                  —

                  Tyrkiet skal afskaffe importtilladelser eller licenskrav samt alle uforholdsmæssigt store krav til certifikater for alle andre produkter end brugte motorkøretøjer.

                  —

                  Der skal forelægges en plan for Kommissionen om afskaffelse af importtilladelser for brugte motorkøretøjer.

                  —

                  Tyrkiet skal fuldende arbejdet med at identificere de foranstaltninger, der er i strid med EF-traktatens artikel 28-30, udarbejde en plan for deres afskaffelse og indføre bestemmelsen om gensidig anerkendelse i tyrkisk ret.

                  —

                  Der skal findes en løsning på det resterende spørgsmål om lovgivningsmæssig databeskyttelse for farmaceutiske produkter.

            Kapitel 3:   Etableringsret og fri udveksling af tjenesteydelser

                  —

                  Tyrkiet skal forelægge en detaljeret strategi, som bør omfatte en tidsplan for alle de nødvendige skridt med hensyn til lovgivningsmæssig tilpasning og institutionel kapacitet for at bringe sig i overensstemmelse med gældende Fællesskabsret, der er omfattet af dette kapitel.

                  —

                  Tyrkiet skal fortsætte tilpasningen til gældende Fællesskabsret om gensidig anerkendelse af erhvervskvalifikationer, navnlig ved at indføre en procedure for anerkendelse af erhvervskvalifikationer, der er forskellig fra anerkendelse af akademiske kvalifikationer, og ved at vedtage mindstekrav til uddannelse som fastlagt i Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (2).

                  —

                  Tilpasningen til gældende EU-lovgivning vedrørende posttjenester skal påbegyndes.

            Kapitel 4:   Frie kapitalbevægelser

                  —

                  Tyrkiet skal fortsat fjerne restriktionerne på udenlandske direkte investeringer med oprindelse i EU.

                  —

                  Tyrkiet skal begynde at tilpasse lovgivningen om betalingssystemer til gældende EU-lovgivning.

            Kapitel 5:   Offentlige indkøb

                  —

                  Tyrkiet skal give en offentlig indkøbsorganisation til opgave at garantere en sammenhængende politik og stå for den praktiske gennemførelse.

                  —

                  Der skal forelægges en omfattende strategi, der omfatter alle de reformer, der er nødvendige for en lovgivningsmæssig tilpasning og opbygning af institutionel kapacitet for at komme i overensstemmelse med gældende EU-lovgivning.

            Kapitel 6:   Selskabsret

                  —

                  Tyrkiet skal vedtage den nye handelslov.

            Kapitel 7:   Lovgivning om intellektuel ejendomsret

                  —

                  Tyrkiet skal forbedre politiets, toldvæsenets og retsvæsenets kapacitet til at styrke de intellektuelle ejendomsrettigheder, hvilket omfatter en styrkelse af koordineringen mellem disse instanser.

                  —

                  Det er især vigtigt at tage fat om problemet med varemærkeforfalskning og piratkopiering.

            Kapitel 8:   Konkurrencepolitik

                  —

                  Tyrkiet skal vedtage en statsstøttelov i overensstemmelse med gældende EU-lovgivning og oprette en operationelt uafhængig tilsynsmyndighed for statsstøtte, der er i stand til at opfylde gældende gennemsigtighedskrav.

                  —

                  Tyrkiet skal fuldende og vedtage det nationale program for omstrukturering af stålsektoren i overensstemmelse med EU’s krav.

            Kapitel 9:   Finansielle tjenesteydelser

                  —

                  Tyrkiet skal fortsætte tilpasningen til de nye kapitalkrav til kreditinstitutter og investeringsvirksomheder og til andre direktiver med relation hertil (indskudsgarantiordning, likvidation, finansielle konglomerater, bankkonti).

                  —

                  Tyrkiet skal styrke forsigtigheds- og tilsynsstandarderne i den finansielle sektor (banker og ikke-banker). Der skal etableres en uafhængig regulerings- og tilsynsmyndighed i forsikrings- og pensionssektoren.

            Kapitel 10:   Informationssamfundet og medier

                  —

                  Der skal vedtages en ny lov om elektronisk kommunikation, der er tilpasset de gældende EU-regler.

                  —

                  Tyrkiet skal fuldende vedtagelsen og gennemførelsen af de vigtigste »startvilkår« for EU’s regler fra 2002.

                  —

                  Tyrkiet skal fortsætte tilpasningen af lovgivningen på det audiovisuelle område, især hvad angår direktivet om fjernsyn uden grænser.

            Kapitel 11:   Landbrug og udvikling af landdistrikterne

                  —

                  Tyrkiet skal oprette et IPARD-organ (instrument til førtiltrædelsesbistand til udvikling af landdistrikter), der er godkendt i overensstemmelse med EU’s krav.

                  —

                  Tyrkiet skal hæve restriktionerne på handel med oksekød, levende kreaturer og produkter fremstillet heraf

            Kapitel 12:   Fødevaresikkerhed, veterinær- og plantesundhedspolitik

                  —

                  Tyrkiet skal vedtage en rammelov om fødevarer, foderstoffer og veterinære spørgsmål, der er i overensstemmelse med EU’s krav, og som muliggør en fuldstændig overtagelse af gældende EU-lovgivning.

                  —

                  Tyrkiet skal sikre, at systemet for identifikation og registrering af kvæg og registrering af flytning heraf er operationelt i overensstemmelse med gældende EU-lovgivning, og påbegynde implementeringen af et passende system for får og geder til sporing af flytning heraf.

                  —

                  Der skal træffes de nødvendige foranstaltninger til at gøre det muligt at få Thrakienregionen anerkendt af Verdensorganisationen for Dyresundhed som mund- og klovesygefri zone med vaccination.

                  —

                  Tyrkiet skal klassificere alle landbrugsfødevarevirksomheder efter kategori baseret på gældende EU-lovgivning og udarbejde et nationalt program for opgradering af disse virksomheder.

            Kapitel 13:   Fiskeri

                  —

                  De administrative strukturere skal styrkes, navnlig ved at skabe en central enhed med ansvar for alle fiskerispørgsmål. Der skal også gøres en særlig indsats for, at fiskeriinspektionen og fiskerikontroltjenesterne styrkes.

                  —

                  Tyrkiet skal vedtage den reviderede fiskerilov i overensstemmelse med EU’s krav, herunder på området ressource- og flådeforvaltning samt inspektion og kontrol.

            Kapitel 14:   Transportpolitik

                  —

                  Tyrkiet skal vedtage rammeloven om jernbaner for gradvis at åbne det tyrkiske marked for jernbanetransport og sørge for adskillelse af funktionerne med hensyn til forvaltning af infrastrukturen og selve driften.

                  —

                  Tyrkiet skal fortsætte tilpasningen til og gennemførelsen af lovgivningen inden for den maritime sektor med særlig fokus på forebyggelse af forurening. Tyrkiet skal styrke søfartsadministrationen yderligere, hvilket omfatter en forbedring af sikkerhedsniveauet for den tyrkiske flåde og gennemførelse af gældende EU-lovgivning på søfartsområdet.

                  —

                  På luftfartsområdet skal Tyrkiet arbejde for en teknisk løsning, der kan sikre den nødvendige kommunikation for at skabe garanti for en tilstrækkelig luftfartssikkerhed i det sydøstlige Middelhavsområde.

                  —

                  Tyrkiet skal indgå i en proces, der går i retning af anerkendelse af »fællesskabsudpegning«, og opstille en klar strategi for en gradvis tilpasning til gældende EU-lovgivning om det fælles europæiske luftrum.

                  —

                  Tyrkiet skal tilpasse sig og gennemføre de relevante bestemmelser og specifikke krav i Den Europæiske Konference for Civil Luftfarts politiske erklæring om sikkerheden inden for den civile luftfart.

            Kapitel 15:   Energi

                  —

                  Tyrkiet skal fortsætte tilpasningen til og gennemførelsen af gældende EU-lovgivning om det indre marked for gas og el og om grænseoverskridende elektricitetsudveksling, også med henblik på eventuelt medlemskab af energifællesskabstraktaten. Tyrkiet skal sikre gennemførelsen af rimelige og ikke-diskriminerende regler for gastransmission.

                  —

                  Tyrkiet skal fortsat udvikle de forskellige regulerende myndigheders kapacitet og sikre deres uafhængighed.

                  —

                  Tyrkiet skal styrke den administrative kapacitet og fortsætte tilpasningen på området for energieffektivitet, fremme højeffektiv kraftvarmeproduktion og udvikle vedvarende energi inden for transport, elektricitet og opvarmning/afkøling, bl.a. ved at fastsætte passende og ambitiøse mål og incitamenter.

                  —

                  Tyrkiet skal tiltræde den fælles konvention om sikker håndtering af brugt brændsel og radioaktivt affald.

            Kapitel 16:   Fiskale bestemmelser

                  —

                  Tyrkiet skal tage praktiske skridt, der skal føre til en betydelig nedsættelse af den diskriminatoriske beskatning af alkoholholdige produkter, importeret tobak og importerede cigaretter, og forelægge en plan med klare milepæle, der er aftalt med Kommissionen, for en hurtig afskaffelse af eventuel resterende diskriminatorisk beskatning.

                  —

                  Tyrkiet skal fortsætte tilpasningen af moms og punktafgifter, navnlig med hensyn til struktur og anvendte satser.

                  —

                  Tyrkiet skal fortsætte med at styrke og modernisere skatteadministrationen, herunder it-sektoren, for at sikre bedre overholdelse af skattereglerne og forbedre skatteopkrævningen samt mindske omfanget af den uformelle økonomi.

            Kapitel 18:   Statistikker

                  —

                  Tyrkiet skal udarbejde tidssvarende centrale nationalregnskabsindikatorer i overensstemmelse med ESA 95.

                  —

                  Tyrkiet skal tilpasse metodologien og organisationsstrukturen til indsamling af oplysninger med henblik på udarbejdelse af landbrugsstatistikker i overensstemmelse med EU’s krav.

                  —

                  Etableringen af erhvervsregistret skal fuldendes.

            Kapitel 19:   Social- og arbejdsmarkedspolitik samt beskæftigelse

                  —

                  Tyrkiet skal skabe de rette vilkår for en effektiv dialog mellem arbejdsmarkedets parter på alle niveauer, blandt andet ved at vedtage ny lovgivning, der fjerner de restriktive bestemmelser om fagforeningsaktiviteter og sikrer uindskrænkede fagforeningsrettigheder.

                  —

                  Der skal foretages en analyse af ikke-deklareret arbejde i Tyrkiet og udarbejdes en plan til løsning af dette problem som led i en overordnet handlingsplan for håndhævelse af gældende EU-lovgivning til fordel for hele arbejdsstyrken.

                  —

                  Tyrkiet skal fuldende arbejdet med det fælles memorandum om social integration og den fælles vurdering af de beskæftigelsespolitiske prioriteter og aktivt gennemføre begge opfølgningsprocesser.

            Kapitel 20:   Erhvervs- og industripolitik

                  —

                  Tyrkiet skal vedtage en revideret samlet industripolitisk strategi.

            Kapitel 22:   Regionalpolitik og samordning af strukturinstrumenterne

                  —

                  Tyrkiet skal sætte kraftigere ind med etablering af institutionelle strukturer og styrke den administrative kapacitet med hensyn til programmering, projektforberedelse, overvågning, evaluering og finansiel forvaltning og kontrol, især i fagministerierne, med henblik på at gennemføre EU-førtiltrædelsesprogrammerne som forberedelse til gennemførelsen af Fællesskabets samhørighedspolitik.

            Kapitel 23:   Retsvæsenet og grundlæggende rettigheder

                  —

                  Tyrkiet skal styrke sine bestræbelser på at tilpasse sin lovgivning til gældende EU-lovgivning om beskyttelse af personoplysninger og på at etablere en uafhængig tilsynsmyndighed for databeskyttelse.

                  —

                  Ang. andre prioriteter henvises til afsnittet om politiske kriterier

            Kapitel 24:   Retfærdighed, frihed og sikkerhed

                  —

                  Tyrkiet skal fortsætte med at styrke alle retshåndhævende myndigheder og bringe deres status og funktion på linje med europæiske standarder, blandt andet ved at udvikle samarbejdet mellem de forskellige instanser. Der skal vedtages en etisk kodeks og etableres et uafhængigt og effektivt klagesystem for at sikre større ansvarlighed hos alle retshåndhævende myndigheder.

                  —

                  Tyrkiet skal fortsætte indsatsen for at gennemføre den nationale handlingsplan om asyl og migration (herunder vedtagelse af en køreplan) og øge kapaciteten til at bekæmpe ulovlig migration i overensstemmelse med internationale standarder.

                  —

                  Det er bydende nødvendigt, at der indgås en tilbagetagelsesaftale med EU.

                  —

                  Der skal gøres fremskridt med forberedelserne til vedtagelse af en omfattende asyllov i overensstemmelse med gældende EU-lovgivning, hvilket omfatter etablering af en asylmyndighed.

                  —

                  Tyrkiet skal fortsætte bestræbelserne på at gennemføre den nationale handlingsplan for integreret grænseforvaltning, bl.a. ved opstilling af en nøjagtig køreplan. Der skal tages skridt til at etablere en ny retshåndhævende grænsemyndighed.

                  —

                  Tyrkiet skal gennemføre den nationale strategi mod organiseret kriminalitet. Kampen mod organiseret kriminalitet, narkotika, menneskehandel, svig, korruption og hvidvaskning af penge skal styrkes.

            Kapitel 26:   Uddannelse og kultur

                  —

                  Tyrkiet skal øge den administrative kapacitet i det nationale agentur for livslang læring og aktive unge, så det bliver i stand til at løfte den øgede arbejdsbyrde.

            Kapitel 27:   Miljø

                  —

                  Tyrkiet skal vedtage en omfattende strategi for gradvis gennemførelse og håndhævelse af gældende EU-lovgivning, herunder planer for opbygning af den nødvendige administrative kapacitet på nationalt, regionalt og lokalt plan og bevilling af de nødvendige finansielle midler med en angivelse af milepæle og tidsplaner.

                  —

                  Tyrkiet skal fortsætte gennemførelsen og håndhævelsen af gældende EU-lovgivning, navnlig horisontal lovgivning og rammelovgivning, såsom miljøkonsekvensvurdering, herunder aspekter af grænseoverskridende karakter, og skal styrke den administrative kapacitet.

                  —

                  Den nationale affaldshåndteringsplan skal vedtages.

            Kapitel 28:   Forbruger- og sundhedsbeskyttelse

                  —

                  Tyrkiet skal yderligere tilpasse sig gældende EU-lovgivning om forbruger- og sundhedsbeskyttelse, også inden for områderne blod, væv, celler og tobak, og sikre passende administrative strukturer og håndhævelseskapacitet.

                  —

                  Tyrkiet skal styrke domstolenes kapacitet, bl.a. ved uddannelse, for at sikre konsekvens i fortolkningen af forbrugerlovgivningen.

            Kapitel 29:   Toldunionen

                  —

                  Tyrkiet skal bringe lovgivningen om frizoner på linje med relevant EU-ret, især hvad angår regler om toldkontrol og afgiftskontrol.

                  —

                  Tyrkiet skal styrke toldadministrationens håndhævelseskapacitet, navnlig med hensyn til kampen mod ulovlig handel og varemærkeforfalskning. Tyrkiet skal fortsætte med forberedelserne af it-systemernes sammenkobling med EU’s.

                  —

                  Tyrkiet skal fjerne toldfritagelser for varer, der er omfattet af toldunionen, og som sælges i afgiftsfri butikker til rejsende ind i Tyrkiet.

            Kapitel 30:   Eksterne forbindelser

                  —

                  Tyrkiet skal tilpasse sig EU’s holdning i Verdenshandelsorganisationen med hensyn til Doha-udviklingsagendaen og i OECD.

                  —

                  Tyrkiet skal fuldende tilpasningen til EF’s generelle præferenceordning.

                  —

                  Tyrkiet skal fortsætte bestræbelserne på at indgå udestående frihandelsaftaler med tredjelande i overensstemmelse med gældende EU-lovgivning.

            Kapitel 31:   Udenrigs-, sikkerheds- og forsvarspolitik

                  —

                  Tyrkiet skal fortsat tilpasse sig EU’s fælles holdninger, erklæringer, udtalelser og demarcher om den fælles udenrigs- og sikkerhedspolitik (FUSP).

                  —

                  Tyrkiet skal bringe sine politikker over for tredjelande og holdninger i internationale organisationer på linje med EU’s og dets medlemsstaters, bl.a. i relation til alle EU-medlemsstaternes medlemskab af relevante organisationer og ordninger som for eksempel Wassenaararrangementet.

            Kapitel 32:   Finansiel kontrol

                  —

                  Tyrkiet skal vedtage et ajourført politisk dokument om offentlig intern finansiel kontrol (PIFC) og afledt PIFC-lovgivning.

                  —

                  Tyrkiet skal vedtage den planlagte lovgivning, der skal garantere den tyrkiske revisionsrets funktionsdygtighed i overensstemmelse med Den Internationale Organisation af Øverste Revisionsmyndigheders standarder og retningslinjer.

                  —

                  Der skal oprettes en operationelt uafhængig koordinationsstruktur med henblik på bekæmpelse af svig for at beskytte EU’s finansielle interesser.

            3.2.   PRIORITETER PÅ MELLEMLANG SIGT
      Økonomiske kriterier

                  —

                  Tyrkiet skal fuldføre privatiseringsprogrammet.

                  —

                  Tyrkiet skal sikre de offentlige finansers holdbarhed.

                  —

                  Tyrkiet skal fortsætte med at forbedre det almene uddannelses- og sundhedsniveau med fokus på kvinder og den yngre generation.

                  —

                  Landets infrastruktur skal opgraderes, især inden for energi og transport, for at styrke økonomiens konkurrenceevne generelt.

            Evne til at påtage sig forpligtelserne ved medlemskab

            Kapitel 2:

            Arbejdskraftens frie bevægelighed

                  —

                  Tyrkiet skal sikre, at de offentlige arbejdsformidlinger har en tilstrækkelig stor kapacitet til at garantere deltagelse i Eures-nettet (det europæiske arbejdsformidlingsnet).

                  —

                  Tyrkiet skal fortsat styrke de administrative strukturer, navnlig med henblik på koordinering af de sociale sikringsordninger.

            Kapitel 3:

            Etableringsret og fri udveksling af tjenesteydelser

                  —

                  Tyrkiet skal fortsætte med yderligere at fjerne restriktioner for fri etablering og fri udveksling af tjenesteydelser over grænserne.

                  —

                  Tyrkiet skal fortsætte tilpasningen til gældende EU-lovgivning om posttjenester.

                  —

                  Tyrkiet skal fortsætte tilpasningen til gældende EU-lovgivning om gensidig anerkendelse af erhvervskvalifikationer og navnlig arbejde i retning af at afskaffe nationalitetskravene.

            Kapitel 5:

            Offentlige indkøb

                  —

                  Tyrkiet skal gennemføre strategien for offentlige indkøb.

                  —

                  Tyrkiet skal fremme brugen af elektroniske midler i forbindelse med indkøbsprocedurer.

            Kapitel 6:

            Selskabsret

                  —

                  Tyrkiet skal med hensyn til selskabsregnskaber og -revision vedtage en bredt dækkende finansiel rapporteringsramme på linje med EU-standarderne.

                  —

                  Oplysningskravene skal skærpes. Tyrkiet skal navnlig vedtage et generelt krav til selskaberne om at indsende erklæringer fra reviderede juridiske enheder samt konsoliderede finansieringsoversigter med henblik på at gøre dem offentligt tilgængelige.

            Kapitel 7:

            Lovgivning om intellektuel ejendomsret

                  —

                  Tyrkiet skal fortsætte tilpasningen og sikre effektiv håndhævelse af intellektuelle ejendomsrettigheder.

            Kapitel 8:

            Konkurrencepolitik

                  —

                  Tyrkiet skal tilpasse den sekundære lovgivning på statsstøtteområdet.

                  —

                  Der skal sikres gennemsigtighed på statsstøtteområdet i overensstemmelse med eksisterende bilaterale forpligtelser. Tyrkiet skal underrette Fællesskabet om alle gældende støtteordninger og forhåndsanmelde enhver individuel støtte, der skal ydes.

            Kapitel 10:

            Informationssamfundet og medier

                  —

                  Tyrkiet skal fortsætte gennemførelsen af gældende EU-lovgivning på området elektronisk kommunikation og gøre forberedelser til fuld liberalisering af markederne.

                  —

                  Tyrkiet skal yderligere tilpasse sin lovgivning til gældende EU-lovgivning på det audiovisuelle område og styrke tilsynsmyndighedens uafhængighed og administrative kapacitet.

            Kapitel 11:

            Landbrug og udvikling af landdistrikterne

                  —

                  Tyrkiet skal fortsætte udviklingen af matrikelidentifikationssystemet og det nationale landbrugsregistreringssystem med henblik på at forberede en kontrol af landbrugsjord.

                  —

                  Tyrkiet skal påbegynde gennemførelsen af forsøgsordninger med hensyn til miljø og landområder med henblik på fremtidig gennemførelse af landbrugsmiljøforanstaltninger.

            Kapitel 12:

            Fødevaresikkerhed, veterinær- og plantesundhedspolitik

                  —

                  Der skal vedtages kontrolforanstaltninger for dyresygdomme og udarbejdes udryddelsesplaner, hvor dette er begrundet i den dyresundhedsmæssige situation.

                  —

                  Tyrkiet skal styrke laboratorie- og kontrolkapaciteten inden for fødevaresikkerhed og det veterinære og plantesundhedsmæssige område, især med hensyn til referencelaboratorier, undersøgelse for restkoncentrationer (inklusive kontrolplaner) og procedurer for prøveudtagning.

                  —

                  Tyrkiet skal tilpasse sin lovgivning om transmissible spongiforme encephalopatier (TSE) og animalske biprodukter og indføre det nødvendige system for indsamling og behandling.

            Kapitel 13:

            Fiskeri

                  —

                  Der skal indføres et pålideligt system for vurdering af fiskebestande, der kan give nøjagtige oplysninger om de marine ressourcer.

                  —

                  Den eksisterende fartøjsfortegnelse skal tilpasses EU’s krav.

            Kapitel 14:

            Transportpolitik

                  —

                  Tyrkiet skal fortsætte den lovgivningsmæssige og administrative tilpasning til gældende EU-lovgivning på transportområdet, navnlig hvad angår vejtransport og luftfartsikkerhed.

                  —

                  Tyrkiet skal styrke kapaciteten til at gennemføre gældende EU-lovgivning, herunder kontrolforanstaltninger, i overensstemmelse med EU-standarderne.

            Kapitel 15:

            Energi

                  —

                  Det skal sikres, at der etableres et konkurrencebaseret indre energimarked i overensstemmelse med elektricitets- og gasdirektiverne. Tyrkiet skal yderligere styrke de administrative og reguleringsmæssige strukturer, der er nødvendige for at skabe et funktions- og konkurrencedygtigt energimarked.

                  —

                  Der skal vedtages en lov om atomkraft, som sikrer et højt nukleart sikkerhedsniveau i overensstemmelse med EU-standarder.

            Kapitel 16:

            Fiskale bestemmelser

                  —

                  Tyrkiet skal fortsætte med tilpasningen af punktafgifter og moms, især med hensyn til fradrag, fritagelser, særlige ordninger, afgiftsrefusioner og anvendelse af nedsatte satser.

            Kapitel 18:

            Statistikker

                  —

                  Tyrkiet skal styrke Turkstats koordinerende rolle og forbedre dens administrative kapacitet for at sikre en mere rettidig indsamling, behandling og udbredelse af data.

            Kapitel 19:

            Social- og arbejdsmarkedspolitik samt beskæftigelse

                  —

                  Tyrkiet skal fortsætte gennemførelsen af gældende EU-lovgivning og styrke de dermed forbundne administrations- og håndhævelsesinstanser, herunder arbejdsinspektoraterne, i samarbejde med arbejdsmarkedets parter.

                  —

                  Tyrkiet skal styrke kapaciteten til vurdering og overvågning af arbejdsmarkedet og den sociale udvikling samt til løsning af strukturproblemer.

            Kapitel 21:

            Transeuropæiske net

                  —

                  Der skal gives prioritet til projekter, der er blevet identificeret i forbindelse med vurderingen af transportinfrastrukturbehovene, og til projekter af fælles interesse, som er opført i Det Europæiske Fællesskabs TEN-retningslinjer for energiområdet.

            Kapitel 22:

            Regionalpolitik og samordning af strukturinstrumenterne

                  —

                  Tyrkiet skal på centralt, regionalt og lokalt niveau udvikle den administrative kapacitet til gennemførelse af en eventuel fremtidig EF-samhørighedspolitik.

            Kapitel 24:

            Retfærdighed, frihed og sikkerhed

                  —

                  Tyrkiet skal fremskynde bestræbelserne på at indføre et integreret grænseforvaltningssystem i overensstemmelse med gældende EU-lovgivning og baseret på en snæver koordination mellem de forskellige instanser og et velkvalificeret personale; det skal bl.a. omfatte en mekanisme til foreløbig sortering for dermed at identificere personer, der har behov for international beskyttelse ved grænserne.

                  —

                  Tyrkiet skal fortsætte med tilpasningen til gældende EU-lovgivning på asylområdet, især ved at fjerne den geografiske begrænsning af Genèvekonventionen og ved at styrke foranstaltningerne til beskyttelse, social støtte til og integration af flygtninge.

                  —

                  Tyrkiet skal sikre, at den tyrkiske lovgivning er forenelig med gældende EU-lovgivning i civile spørgsmål, og styrke retssystemets evne til at anvende gældende EU-lovgivning.

            Kapitel 27:

            Miljø

                  —

                  Tyrkiet skal fortsætte med at gennemføre gældende EU-lovgivning med relation til rammelovgivningen, de internationale miljøkonventioner og lovgivningen om naturbeskyttelse, vandkvalitet, kemikalier, industriel forurening og risikohåndtering samt affaldshåndtering.

                  —

                  Tyrkiet skal fortsætte med at integrere miljøkrav i andre sektorpolitikker.

            Kapitel 28:

            Forbruger- og sundhedsbeskyttelse

                  —

                  Der skal sikres et højt beskyttelsesniveau ved en effektiv håndhævelse af reglerne om forbrugerbeskyttelse og inddragelse af relevante forbrugerorganisationer.

                  —

                  Tyrkiet skal, hvad mentale sygdomme angår, skabe behandlingsmuligheder i lokalsamfundet som et alternativ til indlæggelse på institutioner og sikre, at der tildeles tilstrækkelige finansielle midler til behandling af mentalt syge.

            Kapitel 29:

            Toldunionen

                  —

                  Tyrkiet skal færdiggøre tilpasningen af toldlovgivningen om varer og teknologi med dobbelt anvendelse, prækursorer samt varemærkeforfalskede og piratkopierede varer.

            Kapitel 32:

            Finansiel kontrol

                  —

                  Tyrkiet skal tilpasse den tyrkiske straffelovgivning til konventionen om beskyttelse af De Europæiske Fællesskabers finansielle interesser og protokollerne hertil.

            4.   PROGRAMMERING
      Den finansielle bistand til de prioriteter, der er identificeret i tiltrædelsespartnerskabet, vil blive ydet ved hjælp af to finansielle instrumenter: Programmer, der er vedtaget før og i 2006, vil blive gennemført i overensstemmelse med Rådets forordning (EF) nr. 2500/2001 af 17. december 2001 om finansiel førtiltrædelsesstøtte til Tyrkiet (3). Programmer og projekter, der er vedtaget i 2007 og herefter, vil blive gennemført i overensstemmelse med forordning (EF) nr. 1085/2006. I forbindelse med begge instrumenter har Kommissionen enten vedtaget eller vil vedtage finansieringsafgørelser, efterfulgt af finansieringsaftaler, der undertegnes af Kommissionen og Tyrkiet. Finansieringsaftalerne tjener som grundlag for gennemførelsen af de konkrete programmer.
      Tyrkiet har også adgang til finansiering fra flerlandeprogrammer og horisontale programmer.
      5.   KONDITIONALITET
      Fællesskabets bistand til finansieringen af projekter gennem førtiltrædelsesinstrumenterne er betinget af, at Tyrkiet overholder sine forpligtelser i henhold til aftalerne mellem EF og Tyrkiet, herunder toldunionens afgørelse 1/95 og andre afgørelser, træffer yderligere konkrete skridt til at opfylde Københavnskriterierne og især gør fremskridt med at realisere de specifikke prioriteter i dette reviderede tiltrædelsespartnerskab.
      Indfries disse generelle betingelser ikke, vil Rådet kunne træffe afgørelse om suspension af den finansielle bistand på grundlag af forordning (EF) nr. 2500/2001 eller på grundlag af artikel 21 i forordning (EF) nr. 1085/2006. Der er også fastsat specifikke betingelser i de enkelte årlige programmer. Finansieringsafgørelserne vil blive fulgt af en finansieringsaftale, der indgås med Tyrkiet.
      6.   OVERVÅGNING
      Gennemførelsen af tiltrædelsespartnerskabet undersøges inden for rammerne af de mekanismer, der er etableret som led i associeringsaftalen, og via Kommissionens statusrapporter.
      De underudvalg, der er nedsat i henhold til associeringsaftalen, giver mulighed for at undersøge gennemførelsen af prioriteterne i tiltrædelsespartnerskabet samt de fremskridt, der gøres med hensyn til tilpasning, gennemførelse og håndhævelse af lovgivningen. Associeringsudvalget drøfter de overordnende spørgsmål om udviklingen, fremskridtene og problemerne med opfyldelse af prioriteterne i tiltrædelsespartnerskabet tillige med de mere specifikke anliggender, som det får forelagt af underudvalgene.
      Overvågningen af programmet for finansiel førtiltrædelsesstøtte foretages i fællesskab af Tyrkiet og Kommissionen gennem et blandet overvågningsudvalg/Ipa-Overvågningsudvalget. For at sikre en effektiv overvågning skal projekter, der finansieres gennem de enkelte finansieringsaftaler, indeholde verificerbare og målbare resultatindikatorer. Et tilsyn på grundlag af disse indikatorer vil bistå Kommissionen, det blandede overvågningsudvalg/Ipa-Overvågningsudvalget og Tyrkiet i forbindelse med en eventuel efterfølgende reorientering af programmer og ved udfærdigelsen af nye programmer. Det blandede overvågningsudvalg/Ipa-Overvågningsudvalget sikrer, at aktioner, der finansieres under førtiltrædelsesprogrammerne, er forenelige med tiltrædelsespartnerskabet.
      Tiltrædelsespartnerskabet vil fortsat om fornødent blive justeret i overensstemmelse med artikel 2 i forordning (EF) nr. 390/2001.

         (1)  Se også erklæringen fra Det Europæiske Fællesskab og dets medlemsstater af 21. september 2005.

         (2)  EUT L 255 af 30.9.2005, s. 22. Senest ændret ved Kommissionens forordning (EF) nr. 14330/2007 (EUT L 320 af 6.12.2007, s. 3).

         (3)  EFT L 342 af 27.12.2001, s. 1. Ophævet ved forordning (EF) nr. 1085/2006.


title: 86/579/EØF: Rådets afgørelse af 3. november 1986 om indgåelse af tillægsprotokollen til aftalen mellem Det europæiske økonomiske Fællesskab og republikken Filippinerne om handel med tekstilvarer som følge af kongeriget Spaniens og republikken Portugals tiltrædelse af Fællesskabet

text:
29 . 11 . 86                                 De Europæiske Fællesskabers Tidende                                      Nr . L 338 / 17
                                                    RÅDETS AFGØRELSE
                                                      af 3 . november 1986
                 om indgåelse af tillægsprotokollen til aftalen mellem Det europæiske økonomiske Fællesskab
                 og republikken Filippinerne om handel med tekstilvarer som følge af kongeriget Spaniens og
                                       republikken Portugals tiltrædelse af Fællesskabet
                                                         ( 86 / 579 / EØF )
RÅDET FOR DE EUROPÆISKE                                                med tekstilvarer som følge af kongeriget Spaniens og repu
FÆLLESSKABER HAR —                                                     blikken Portugals tiltrædelse af Fællesskabet godkendes på
                                                                       Fællesskabets vegne .
under henvisning til traktaten om oprettelse af Det europæ
iske økonomiske Fællesskab , særlig artikel 113 ,
                                                                       Teksten til protokollen er knyttet til denne afgørelse .
under henvisning til henstilling fra Kommissionen , og
ud fra følgende betragtninger:
                                                                                Artikel 2
Tillægsprotokollen til aftalen mellem Det europæiske øko
nomiske Fællesskab og republikken Filippinerne om handel
                                                                       Formanden for Rådet foranstalter den notifikation , der er
med tekstilvarer bør godkendes under hensyntagen til konge
                                                                       omhandlet i tillægsprotokollens artikel 4 .
riget Spaniens og republikken Portugals tiltrædelse af Fælles
skabet —
TRUFFET FØLGENDE AFGØRELSE :
                                                                       Udfærdiget i Bruxelles , den 3 . november 1986 .
                          Artikel 1                                                                                På Rådets vegne
                                                                                A. CLARK
Tillægsprotokollen til aftalen mellem Det europæiske øko
nomiske Fællesskab og republikken Filippinerne om handel                                                               Formand


title: Europa-Parlamentets afgørelse (EU) 2016/1575 af 28. april 2016 om afslutning af regnskaberne for Den Europæiske Unions Agentur for Grundlæggende Rettigheder for regnskabsåret 2014

text:
               14.9.2016

               DA

               Den Europæiske Unions Tidende

               L 246/373

         EUROPA-PARLAMENTETS AFGØRELSE (EU) 2016/1575
   af 28. april 2016
   om afslutning af regnskaberne for Den Europæiske Unions Agentur for Grundlæggende Rettigheder for regnskabsåret 2014
   EUROPA-PARLAMENTET,

               —

               der henviser til det endelige årsregnskab for Den Europæiske Unions Agentur for Grundlæggende Rettigheder for regnskabsåret 2014,

               —

               der henviser til Revisionsrettens beretning om årsregnskabet for Den Europæiske Unions Agentur for Grundlæggende Rettigheder for regnskabsåret 2014, med agenturets svar (1),

               —

               der henviser til Revisionsrettens erklæring (2) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 12. februar 2016 om decharge til agenturet for gennemførelsen af budgettet for regnskabsåret 2014 (05584/2016 — C8-0064/2016),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder (4), særlig artikel 21,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A8-0108/2016),

               1.

               noterer sig, at det endelige årsregnskab for Den Europæiske Unions Agentur for Grundlæggende Rettigheder ser ud som anført i bilaget til Revisionsrettens beretning;

               2.

               godkender afslutningen af regnskaberne for Den Europæiske Unions Agentur for Grundlæggende Rettigheder for regnskabsåret 2014;

               3.

               pålægger sin formand at sende denne afgørelse til direktøren for Den Europæiske Unions Agentur for Grundlæggende Rettigheder, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 409 af 9.12.2015, s. 334.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 53 af 22.2.2007, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


title: 2014/741/EU: Rådets afgørelse af 21. oktober 2014 om fastsættelse af den holdning, Den Europæiske Union skal indtage i Udvalget for Offentlige Udbud, til tilbagetrækning af Unionens indsigelse mod at fjerne tre ordregivere fra listen i Japans bilag 3 til tillæg I til aftalen om offentlige udbud

text:
               29.10.2014

               DA

               Den Europæiske Unions Tidende

               L 308/97

         RÅDETS AFGØRELSE
   af 21. oktober 2014
   om fastsættelse af den holdning, Den Europæiske Union skal indtage i Udvalget for Offentlige Udbud, til tilbagetrækning af Unionens indsigelse mod at fjerne tre ordregivere fra listen i Japans bilag 3 til tillæg I til aftalen om offentlige udbud

      (2014/741/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 29. august 2001 gav Japan i henhold til artikel XXIV, stk. 6, litra b), i WTO-aftalen om offentlige udbud (»1994 GPA«) parterne i 1994 GPA meddelelse om fjernelse af East Japan Railway Company, Central Japan Railway Company og West Japan Railway Company (de »tre jernbanevirksomheder«) fra listen i Japans bilag 3 til tillæg I.

               (2)

               Den 1. oktober 2001 gjorde Unionen indsigelse i henhold til artikel XXIV, stk. 6, litra b), i 1994 GPA mod de foreslåede ændringer som meddelt af Japan med det formål at foretage en nøje undersøgelse af årsagerne til den påtænkte fjernelse af disse tre jernbanevirksomheder fra listen, eftersom der var opstået visse betænkeligheder.

               (3)

               Trods afholdte høringer mellem Unionen og Japan, trak Unionen ikke sin indsigelse tilbage i modsætning til alle de øvrige indsigende parter.

               (4)

               Under revisionen af 1994 GPA blev der taget hensyn til Unionens indsigelse. Japan opførte ikke de tre jernbanevirksomheder på listen i sit bilag 3 til tillæg I, men medtog en note om, at de tre jernbanevirksomheder anses for at være omfattet af dets bilag 3, indtil Unionen trækker sin indsigelse mod at fjerne disse virksomheder fra listen tilbage.

               (5)

               I forbindelse med afgrænsningen af forhandlingsgrundlaget for en EU-Japan-frihandelsaftale og på baggrund af forhandlinger om offentlige udbud vedrørende denne aftale gav Unionen udtryk for, at den var rede til at trække sin indsigelse mod at fjerne de tre jernbanevirksomheder fra listen tilbage, i overensstemmelse med den tilgang, som blev fastlagt af Rådet i forbindelse med køreplanen for jernbane- og bytransport, og uden at det på nogen måde foregriber en eventuel vurdering af konkurrencen på det japanske jernbanemarked.

               (6)

               I lyset af Japans bekræftelse af, at det har til hensigt at foretage væsentlige ændringer af betingelserne for anvendelsen af den driftsmæssige beskyttelsesklausul i note 4 til Japans bilag 2 og note 3 a) til Japans bilag 3 til tillæg I og at fremme gennemsigtige og ikke-diskriminerende udbudsprocedurer i de tre jernbanevirksomheder, bør Unionen trække sin indsigelse mod at fjerne disse virksomheder fra listen tilbage.

               (7)

               Tilbagetrækningen af indsigelsen bør ikke berøre Unionens holdning i Udvalget for Offentlige Udbud til afgørelsen om vejledende kriterier for at bevise, at den statslige kontrol med eller indflydelse på en ordregivers omfattede udbud reelt er ophørt, jf. artikel XIX, stk. 8, i den reviderede GPA, navnlig om den statslige kontrol eller indflydelse reelt er ophørt, når de pågældende ordregivere ikke opererer i et konkurrencepræget miljø.

               (8)

               Det er hensigtsmæssigt at fastlægge den holdning, der skal indtages på Unionens vegne i Udvalget for Offentlige Udbud til tilbagetrækningen af indsigelsen —

         VEDTAGET DENNE AFGØRELSE:
   Artikel 1
   Den holdning, som på Den Europæiske Unions vegne skal indtages i Udvalget for Offentlige Udbud, er den, at Unionen skal trække sin indsigelse mod at fjerne East Japan Railway Company, Central Japan Railway Company og West Japan Railway Company fra listen i Japans bilag 3 til tillæg I til aftalen om offentlige udbud tilbage.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 21. oktober 2014.

            På Rådets vegne

         S. GOZI

            Formand


Avis juridique important

|

32000D0355

2000/355/EF: Rådets afgørelse af 22. maj 2000 om ekstraordinær finansiel bistand til Montenegro

EF-Tidende nr. L 127 af 27/05/2000 s. 0056 - 0057

Rådets afgørelseaf 22. maj 2000om ekstraordinær finansiel bistand til Montenegro(2000/355/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 308,under henvisning til forslag fra Kommissionen,under henvisning til udtalelse fra Europa-Parlamentet(1), ogud fra følgende betragtninger:(1) Kommissionen har hørt Det Økonomiske og Finansielle Udvalg inden fremlæggelsen af sit forslag.(2) Den montenegrinske regering fører en politik med åbenhed over for Den Europæiske Union og reformer i retning af en velfungerende markedsøkonomi.(3) Montenegros generelle økonomiske situation er blevet forværret i de seneste år, og republikkens budget blev væsentligt forværret i 1999.(4) I forståelse for Montenegros demokratiske regerings vanskelige situation og for den alvorlige økonomiske krise, som befolkningen lider under, har Fællesskabet ydet betydelig støtte til Montenegro i 1998-1999.(5) Montenegro forventes fortsat at have behov for betydelige budgettilskud i 2000.(6) Der forventes at være et betydeligt behov for støtte fra udlandet i 2000.(7) Den Jugoslaviske Republik Montenegro er ikke i stand til at optage langfristede lån, hverken hjemme eller i udlandet.(8) Den Jugoslaviske Republik Montenegro kan ikke optages som medlem af Bretton Woods-institutionerne. Derfor kan Den Jugoslaviske Republik Montenegro ikke benytte sig af gængse ordninger hos Den Internationale Valutafond (IMF) eller Verdensbanken til støtte for økonomiske programmer.(9) Den 23.-24. marts 2000 understregede Det Europæiske Råd i Lissabon "... det presserende behov for omfattende bistand til Montenegro for at sikre den demokratiske regerings overlevelse og for at undgå en ny alvorlig krise i regionen." Herudover bad Det Europæiske Råd "... de kompetente institutioner til omgående [...] at træffe de nødvendige beslutninger om finansiering af projekter, programmer og andre former for bistand, der kan bidrage til at afhjælpe Montenegros øjeblikkelige økonomiske behov, om fornødent ved at ty til EU's budgetreserver, samt makroøkonomisk bistand."(10) Ekstraordinær finansiel bistand fra Fællesskabet i form af ren gavebistand til Den Jugoslaviske Republik Montenegro vil mindske republikkens økonomiske problemer i de nuværende vanskelige omstændigheder.(11) På grund af fraværet af makroøkonomisk overvågning af og finansiel støtte fra IMF og Verdensbanken til Den Jugoslaviske Republik Montenegro bør der lægges særlig vægt på korrekt gennemførelse og overvågning af støtten. Alle omkostninger i forbindelse med forberedelse, gennemførelse og overvågning dækkes af bistanden.(12) Den ekstraordinære finansielle bistand bør forvaltes af Kommissionen.(13) Traktaten indeholder ikke anden hjemmel til vedtagelse af denne afgørelse end artikel 308 -TRUFFET FØLGENDE AFGØRELSE:Artikel 11. Fællesskabet yder en ekstraordinær finansiel bistand i form af ren gavebistand på op til 20 mio. EUR til Den Jugoslaviske Republik Montenegro med henblik på at mindske republikkens umiddelbare finansieringsbehov.2. Denne bistand forvaltes af Kommissionen i nært samråd med Det Økonomiske og Finansielle Udvalg.Artikel 21. Kommissionen bemyndiges til, efter samråd med Det Økonomiske og Finansielle Udvalg, at aftale de økonomiske betingelser i tilknytning til bistanden med Den Jugoslaviske Republik Montenegro.2. Kommissionen kontrollerer med regelmæssige mellemrum i samråd med Det Økonomiske og Finansielle Udvalg, at den økonomiske politik i Den Jugoslaviske Republik Montenegro er i overensstemmelse med formålene med bistanden, og at de økonomisk-politiske betingelser i tilknytning til bistanden overholdes.Artikel 31. Bistanden stilles til rådighed for Den Jugoslaviske Republik Montenegro i mindst to rater på grundlag af tilfredsstillende resultater med opfyldelsen af de økonomisk-politiske betingelser, der er nævnt i artikel 2, stk. 1. Anden rate frigives tidligst to måneder efter frigivelsen af første rate.2. Alle omkostninger i forbindelse med forberedelse, gennemførelse og overvågning dækkes af bistanden.3. Midlerne udbetales til budgettet for Den Jugoslaviske Republik Montenegro.Artikel 4Kommissionen sender en årlig rapport til Europa-Parlamentet og Rådet, der skal indeholde en vurdering af gennemførelsen af denne afgørelse.Udfærdiget i Bruxelles, den 22. maj 2000.På Rådets vegneJ. GamaFormand(1) Udtalelse afgivet den 18. maj 2000 (endnu ikke offentliggjort i EFT).


Avis juridique important

|

32001D1018(01)

Rådets afgørelse af 8. oktober 2001 om udnævnelse af medlemmerne af udvalget i henhold til EF-traktatens artikel 147

EF-Tidende nr. C 292 af 18/10/2001 s. 0001 - 0005

Rådets afgørelseaf 8. oktober 2001om udnævnelse af medlemmerne af udvalget i henhold til EF-traktatens artikel 147(2001/C 292/01)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 147,under henvisning til Rådets forordning (EF) nr. 1260/1999 om vedtagelse af generelle bestemmelser for strukturfondene, særlig artikel 49, stk. 1, tredje afsnit(1),under henvisning til Kommissionens forslag, ogud fra følgende betragtninger:(1) I henhold til Rådets afgørelse af 12. oktober 1998 om udnævnelse af ordinære medlemmer af og suppleanter til udvalget for Den Europæiske Socialfond(2) udløber medlemmernes mandat den 22. oktober 2001.(2) Der skal derfor udnævnes ordinære medlemmer af og suppleanter til udvalget i henhold til EF-traktatens artikel 147 for en ny periode på tre år -TRUFFET FØLGENDE AFGØRELSE:Artikel 1Der udnævnes følgende ordinære medlemmer af og suppleanter til udvalget i henhold til EF-traktatens artikel 147 for perioden fra den 23. oktober 2001 til den 22. oktober 2004:>TABELPOSITION>Artikel 2Denne afgørelse offentliggøres til underretning i De Europæiske Fællesskabers Tidende.Udfærdiget i Luxembourg, den 8. oktober 2001.På Rådets vegneL. OnkelinxFormand(1) EFT L 161 af 26.6.1999, s. 38.(2) EFT L 330 af 28.10.1998, s. 1.


title: 2014/566/EU: Europa-Parlamentets afgørelse af 3. april 2014 om afslutningen af regnskaberne for Det Europæiske Center for Udvikling af Erhvervsuddannelse for regnskabsåret 2012

text:
               5.9.2014

               DA

               Den Europæiske Unions Tidende

               L 266/173

         EUROPA-PARLAMENTETS AFGØRELSE
   af 3. april 2014
   om afslutningen af regnskaberne for Det Europæiske Center for Udvikling af Erhvervsuddannelse for regnskabsåret 2012
   (2014/566/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Center for Udvikling af Erhvervsuddannelse for regnskabsåret 2012,

               —

               der henviser til Revisionsrettens beretning om årsregnskabet for Det Europæiske Center for Udvikling af Erhvervsuddannelse for regnskabsåret 2012 med centrets svar (1),

               —

               der henviser til Rådets henstilling af 18. februar 2014 (05849/2014 — C7-0054/2014),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (4), særlig artikel 12a,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0207/2014),

               1.

               godkender afslutningen af regnskaberne for Det Europæiske Center for Udvikling af Erhvervsuddannelse for regnskabsåret 2012;

               2.

               pålægger sin formand at sende denne afgørelse til direktøren for Det Europæiske Center for Udvikling af Erhvervsuddannelse, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 365 af 13.12.2013, s. 21.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EFT L 39 af 13.2.1975, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


Avis juridique important

|

31983D0213

83/213/EØF: Europa-Parlamentets afgørelse af 15. april 1983 om godkendelse til bestyrelsen for Det europæiske center for udvikling af Erhvervsuddannelse for gennemførelsen af bevillingerne for regnskabsåret 1981

EF-Tidende nr. L 119 af 06/05/1983 s. 0024 - 0025

*****  EUROPA-PARLAMENTETS  AFGOERELSE  af 15. april 1983  om godkendelse til bestyrelsen for Det europaeiske center for udvikling af Erhvervsuddannelse for gennemfoerelsen af bevillingerne for regnskabsaaret 1981  (83/213/EOEF)  EUROPA-PARLAMENTET,  a) der henviser til EOEF-traktaten, saerlig artikel 206b,  b) der henviser til forvaltningsregnskabet for Det europaeiske center for udvikling af Erhvervsuddannelse for regnskabsaaret 1981,  c) minder der om, at Europa-Parlamentet i traktaten af 22. juli 1975, som er behoerigt ratificeret af alle medlemssaterne, tillaegges det endelige ansvar for at meddele godkendelse vedroerende Faellesskabernes almindelige budget,  d) der konstaterer, at centret efter Parlamentets tre forudgaaende beslutninger (1) har gennemfoert forbedringer, hvad angaar fremstillingsform og intern kontrol, og tager med i betragtning, at Revisionsrettens beretning for regnskabsaaret 1981 ikke afsloerer fundamentale problemer med hensyn til forvaltningen af centrets bevillinger:  1. konstaterer, at regnskabstallene for Det europaeiske center for udvikling af Erhvervsuddannelse for regnskabsaaret 1981 var som foelger:  Regnskabsaaret 1981  1.2 // INDTAEGTER  // ECU  // 1. Tilskud fra Kommissionen  // 3 373 723,27  // 2. Bankrenter  // 15 934,09  // 3. Andre indtaegter  // 3 270,17  //   // 3 392 927,53  // UDGIFTER  //  // 1. Endelige bevillinger  // 3 736 000,00  // 2. Forpligtelser  // 3 392 927,53  // 3. Ikke-udnyttede bevillinger (1-2)  // 343 072,47  // 4. Betalinger  // 2 700 372,14  // 5. Fremfoerte bevillinger  // 395 665,86  // 6. Betalinger af fremfoerte bevillinger  // 370,966,56  // 7. Bortfaldne, fremfoerte bevillinger (5-6)  // 24,699,56  // 8. Bevillinger, som fremfoeres  // 962 555,39  // 9. Bortfaldne bevillinger (1-4-8)  // 343 072,47  2. godkender paa grundlag af Revisionsrettens beretning bestyrelsens budgetforvaltning i Det europaeiske center for udvikling af Erhvervsuddannelse for regnskabsaaret 1981;  3. paalegger sin formand at sende denne afgoerelse og de ledsagende bemaerkninger til bestyrelsen for Det europaeiske center for udvikling af Erhvervsuddannelse, Raadet, Kommissionen og Revisionsretten samt soerge for offentliggoerelse heraf i De Europaeiske Faellesskabers Tidende (L-udgaven).  1.2 // H.-J. OPITZ  // Pieter DANKERT  // Generalsekretaer  // Formand  (1) EFT nr. L 180 af 14. 7. 1980, s. 13; EFT nr. L 342 af 28. 11. 1981, s. 4; EFT nr. L 144 af 24. 5. 1982, s. 4.  BESLUTNING  med bemaerkninger til afgoerelsen om godkendelse til bestyrelsen for Det europaeiske center for udvikling af Erhvervsuddannelse vedroerende oversigten over indtaegter og udgifter for regnskabsaaret 1981  EUROPA-PARLAMENTET,  - der henviser til beretning fra Revisionsretten over regnskabet for 1981 (dok. 1-77/83),  - der henviser til betaenkning fra budgetkontroludvalget (dok. 1-96/83),  1. anmoder Kommissionen og bestyrelsen for Det europaeiske center for udvikling af Erhvervsuddannelse om at traeffe de noedvendige foranstaltninger til at efterkomme foelgende bemaerkninger og henstiller til Kommissionen at forelaegge en skriftlig beretning inden den 1. november 1983 om reaktionen paa disse bemaerkninger;  Finanskontrol  2. bemaerker Revisionsrettens synspunkter, hvad angaar udnaevnelsen af en assisterende finansinspektoer ved centret.


Avis juridique important

|

31978D0871

78/871/Euratom, EØF: Rådets afgørelse af 16. oktober 1978 om beskikkelse af et medlem af Det økonomiske og sociale Udvalg

EF-Tidende nr. L 298 af 25/10/1978 s. 0011 - 0011

++++  RAADETS AFGOERELSE  af 16 . oktober 1978  om beskikkelse af et medlem af Det oekonomiske og sociale Udvalg   ( 78/871/Euratom , EOEF )  RAADET FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab , saerlig artikel 193-195 ,  under henvisning til traktaten om oprettelse af Det europaeiske Atomenergifaellesskab , saerlig artikel 165-167 ,  under henvisning til konventionen vedroerende faelles institutioner for De europaeiske Faellesskaber , saerlig artikel 5 ,  under henvisning til Raadets afgoerelse af 19 . september 1974 om beskikkelse af medlemmerne af Det oekonomiske og sociale Udvalg for perioden , der slutter den 18 . september 1982 ,  i betragtning af , at en medlemsplads i Det oekonomiske og sociale Udvalg er blevet ledig som foelge af dr . Cagettis udtraeden , hvorom Raadet er blevet underrettet ved skrivelse modtaget den 9 . oktober 1978 ,  under henvisning til den kandidatliste , som den italienske regering har indgivet den 9 . oktober 1978 ,  efter at have indhentet udtalelse fra Kommissionen for De europaeiske Faellesskaber _  TRUFFET FOELGENDE AFGOERELSE :  Eneste artikel  Dr . Paolo Savini beskikkes som medlem af det oekonomiske og sociale Udvalg i stedet for dr . Cagetti for resten af dennes mandatperiode , dvs . indtil den 18 . september 1982 .  Udfaerdiget i Luxembourg , den 16 . oktober 1978 .  Paa Raadets vegne  H . MATTHOEFER  Formand


title: Rådets afgørelse af 4. oktober 2004 om udnævnelse af medlemmer af og suppleanter til Det Rådgivende Udvalg for Vandrende Arbejdstageres Sociale Sikring

text:
               18.1.2005

               DA

               Den Europæiske Unions Tidende

               C 12/9

      RÅDETS AFGØRELSE

   af 4. oktober 2004
   om udnævnelse af medlemmer af og suppleanter til Det Rådgivende Udvalg for Vandrende Arbejdstageres Sociale Sikring
   (2005/C 12/03)
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), særlig artikel 82,
   under henvisning til de indstillinger, Rådet har fået forelagt af medlemsstaternes regeringer, og
   ud fra følgende betragtninger:

               (1)

               Rådet har ved afgørelse af 23. september 2002 (2) og 29. april 2004 (3) udnævnt medlemmerne af og suppleanterne til Det Rådgivende Udvalg for Vandrende Arbejdstageres Sociale Sikring for perioden fra den 23. september 2002 til den 22. september 2004.

               (2)

               Der skal udnævnes medlemmer af og suppleanter til udvalget for en periode på to år —

         TRUFFET FØLGENDE AFGØRELSE:
   Eneste artikel
   Følgende udnævnes til medlemmer af og suppleanter til Det Rådgivende Udvalg for Vandrende Arbejdstageres Sociale Sikring for perioden fra den 23. september 2004 til den 22. september 2006:
   I.   REGERINGSREPRÆSENTANTER

               Land

               Medlemmer

               Suppleanter

               Belgien

               Geneviève PIETQUIN
               Keyina MPEYE

               Joris VANSEVEREN

               Den Tjekkiske Republik

               Gabriela PIKOROVÁ
               Jiří BAUER

               Petr HRUBEC

               Danmark

               Eva PEDERSEN
               Vibeke DALBRO

               Inge RASMUSSEN

               Tyskland

               Arno BOKELOH
               Albrecht OTTING

               Jürgen MADER

               Estland

               Merle MALVET
               Vilja KUZMIN

               Edith KALLASTE

               Grækenland

               Spanien

               Frankrig

               Florence LIANOS
               Louis RANVIER

               Jean-Claude FILLON

               Irland

               Tim QUIRKE
               Joan GORDON

               Dermot MAGAN

               Italien

               Cypern

               Dora PETSA
               Eleni PAROUTI

               Sylia KYRMITSI

               Letland

               Ilona PĒTERSONE
               Daina FROMHOLDE

               Silvija JUŠČENKO

               Litauen

               Vida PETRYLAITĖ
               Janina ANDRIUSKEVICIUTE

               Vytautas KRIAUZA

               Luxembourg

               Claude EWEN
               Romain EWERT

               Mady KRIES

               Ungarn

               Éva LUKÁCS
               Judit RÉZMŰVES

               Katalin NOVÁK

               Malta

               Frankie MICALLEF
               Joseph CHURCH

               Shirley SULTANA

               Nederlandene

               C.J. VAN DEN BERG
               A.G. BLOEMHEUVEL

               H. ZUNDERMAN

               Østrig

               Heinz WITTMANN
               Bernhard SPIEGEL

               Manfred PÖLTL

               Polen

               Elżbieta ROŻEK
               Tomasz PAWLEGA

               Grażyna SYPNIEWSKA

               Portugal

               Sebastião NÓBREGA PIZARRO
               Manuel PINTO

               Elisabete SOUSA SILVEIRA

               Slovenien

               Jana TESTEN
               Zvezdana VEBER-HARTMAN

               Janja ROMIH

               Slovakiet

               Natália DIANIŠKOVÁ
               Magdaléna LACOVÁ

               Daniela PIVOVAROVÁ

               Finland

               Anne NEIMALA
               Mervi KATTELUS

               Marja-Terttu MÄKIRANTA

               Sverige

               Det Forenede Kongerige

               Anna HUDZIECZEK
               Andrew MILTON

         II.   ARBEJDSTAGERREPRÆSENTANTER

               Land

               Medlemmer

               Suppleanter

               Belgien

               Celien VANMOERKERKE
               Paul PALSTERMAN

               Olivier VALENTIN

               Den Tjekkiske Republik

               Jaroslava BAUEROVÁ
               Helena ČORNEJOVÁ

               Petr JINDRA

               Danmark

               Christian SØLYST
               Jens WIENE

               Bent BÜLOW

               Tyskland

               Renate GABKE
               Johannes SCHALLER

               Gert SILLER

               Estland

               Margo KIKAS
               Kaia VASK

               Liina CARR

               Grækenland

               Spanien

               Frankrig

               Claude HONEN
               Omar BENFAID

               Arnaud BREUIL

               Irland

               Rosheen CALLENDER
               Brendan MACKIN

               Eamonn DEVOY

               Italien

               Cypern

               Erotokritos KOUMIDES
               Pavlos KALOSINATOS

               Anna PILAVAKI

               Letland

               Oskars GARKĀJIS
               Rita PFEIFERE

               Marija TOMSONE

               Litauen

               Aldona BALSIENE
               Vydas PUSKEPALIS

               Lina GIRIŪNIENĖ

               Luxembourg

               Eduardo DIAS
               Vincent JACQUET

               Marcel MERSCH

               Ungarn

               Erzsébet PUTZ BÚZÁSNÉ
               Péter MÓZER

               Zoltán PAPP

               Malta

               Josephine ATTARD SULTANA
               John BENCINI

               Nederlandene

               G. ESSERS
               D. VAARTJES-VAN SUIJDAM

               J.S. VROON

               Østrig

               Helmut IVANSITS
               Evelyn REGNER

               Monika WEIßENSTEINER

               Polen

               Ewa KĘDZIOR
               Jacek DUBIŃSKI

               Tomasz KRZEMIEŃSKI

               Portugal

               Carlos Manuel ALVES TRINDADE
               Rui Manuel OLIVEIRA e COSTA

               Carlos Manuel dos ANJOS ALVES

               Slovenien

               Metka ROKSANDIĆ
               Katarina LAVRIN-MARENČE

               Ivan AŠENBERGER

               Slovakiet

               Mária SVOREŇOVÁ
               Zdena DVORANOVÁ

               Lucia ŠVIHLOVÁ

               Finland

               Mirja JANÉRUS
               Jorma SKIPPARI

               Jarmo PÄTÄRI

               Sverige

               Det Forenede Kongerige

               Richard EXELL
               Pat HAWKES

               Elena CRASTA

         III.   ARBEJDSGIVERREPRÆSENTANTER

               Land

               Medlemmer

               Suppleanter

               Belgien

               Ivo VAN DAMME
               Marie Louise STORM

               Sonja KOHNENMERGEN

               Den Tjekkiske Republik

               Vladislav LÁNSKÝ
               Jiří SVOBODA

               Vladimíra DRBALOVÁ

               Danmark

               Flemming DREESEN
               Henning GADE

               Dorthe ANDERSEN

               Tyskland

               Volker HANSEN
               Angela SCHNEIDER-BODIEN

               Klaudia BUDDEMEIER

               Estland

               Gerli JÕGI
               Victoria METS

               Renno MÄGI

               Grækenland

               Spanien

               Frankrig

               Sonia PEYTAVI
               Marie-Christine FAUCHOIS

               Gaetan BEZIER

               Irland

               Terry McEVOY
               Claire JONES

               Heidi LOUGHEED

               Italien

               Cypern

               Michael ANTONIOU
               Emilios MICHAEL

               Lefteris KARYDIS

               Letland

               Elīna EGLE
               Imants JANSONS

               Anita NIPĀNE

               Litauen

               Giedre OSINATE
               Arturas STRAVINSKAS

               Jurgita NASUTAVICIUTE

               Luxembourg

               François ENGELS
               Christiane BERTRAND-SCHAUL

               Marc KIEFFER

               Ungarn

               Károly G. TÓTH
               Terézia BOROS

               ……………………………

               Malta

               Manwel SAID
               Tonio FARRUGIA

               Lawrence MIZZI

               Nederlandene

               E. VAN 'T HOOFT
               K.B. VAN POPTA

               S.J.L. NIEUWSMA

               Østrig

               Martin GLEITSMANN
               Heinrich BRAUNER

               Gabriele STRASSEGGER

               Polen

               Andrzej JANKOWSKI
               Zbigniew ZUREK

               Jacek MĘCINA

               Portugal

               Nuno BISCAYA
               Pedro D'ALMEIDA FREIRE

               Cristina Nagy MORAIS

               Slovenien

               Urška JEREB
               Nina GLOBOČNIK

               Slavi PIRŠ

               Slovakiet

               Marta VENCELOVÁ
               Jana CHRKAVÁ

               Jozef HORVÁTH

               Finland

               Markus ÄIMÄLÄ
               Mikko RÄSÄNEN

               Johan ÅSTRÖM

               Sverige

               Det Forenede Kongerige

               Anthony THOMPSON
               Sumantra PRASAD

               ………………………………

      Udfærdiget i Luxembourg, den 4. oktober 2004

            På Rådets vegne

         A. J. DE GEUS

            Formand

      (1)  EFT L 149 af 5.7.1971, s. 2. Forordning senest ændret ved forordning (EØF) nr. 1945/93 (EFT L 181 af 23.7.1993, s. 1).

      (2)  EFT C 245 af 11.10.2002, s. 1.

      (3)  EUT C 116 af 30.4.2004, s. 8.


title: 2007/466/EF: Rådets afgørelse af 28. juni 2007 om beskikkelse af seks svenske medlemmer af og ni svenske suppleanter til Regionsudvalget

text:
               6.7.2007

               DA

               Den Europæiske Unions Tidende

               L 176/23

      RÅDETS AFGØRELSE

   af 28. juni 2007
   om beskikkelse af seks svenske medlemmer af og ni svenske suppleanter til Regionsudvalget
   (2007/466/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra den svenske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet seks pladser ledige som medlemmer af Regionsudvalget, efter at Henrik HAMMAR, Chris HEISTER, Roger KALIFF, Lars NORDSTRÖM, Lisbeth RYDEFJÄRD og Catarina TARRAS-WAHLBERG er trådt tilbage. Der er blevet syv pladser ledige som suppleanter til Regionsudvalget, efter at Lena CELION, Agneta GRANBERG, Ulla NORGREN, Endrick SCHUBERT, Catarina SEGERSTEN-LARSSON, Christina TALLBERG og Åsa ÖGREN er trådt tilbage. Der er blevet en plads ledig som suppleant, efter at mandatperioden for Kent PERSSON er udløbet. Der er blevet en plads ledig som suppleant med beskikkelsen af den tidligere suppleant Lisbeth RYDEFJÄRD som medlem (er i mellemtiden trådt tilbage) —

         TRUFFET FØLGENDE AFGØRELSE:
   Artikel 1
   Som medlemmer af og suppleanter til Regionsudvalget for den resterende del af mandatperioden, dvs. indtil den 25. januar 2010, beskikkes:

               a)

               som medlemmer:

                           —

                           Paul LINDQUIST, Lidingö kommun

                           —

                           Kristina ALVENDAHL, Stockholms kommun

                           —

                           Maria WALLHAGER, Stockholms läns landsting

                           —

                           Ilmar REEPALU, Malmö kommun

                           —

                           Lotta HÅKANSSON HARJU, Järfälla kommun

                           —

                           Catarina SEGERSTEN-LARSSON, Värmlands läns landsting

                     og

               b)

               som suppleanter:

                           —

                           Carl Fredrik GRAF, Halmstads kommun

                           —

                           Susanna HABY, Göteborgs kommun

                           —

                           Carl Johan SONESON, Skåne läns landsting

                           —

                           Rolf SÄLLRYD, Kronobergs läns landsting

                           —

                           Ingela NYLUND WATZ, Stockholms läns landsting

                           —

                           Agneta LIPKIN, Norrbottens läns landsting

                           —

                           Tore HULT, Alingsås kommun

                           —

                           Yoomi RENSTRÖM, Ovanåkers kommun

                           —

                           Kenth LÖVGREN, Gävle kommun

         som efterfølgere for:

               a)

                           —

                           Henrik HAMMAR

                           —

                           Lisbeth RYDEFJÄRD

                           —

                           Lars NORDSTRÖM

                           —

                           Roger KALIFF

                           —

                           Catarina TARRAS-WAHLBERG

                           —

                           Mr Chris HEISTER

                     og

               b)

                           —

                           Agneta GRANBERG

                           —

                           Lena CELION

                           —

                           Catarina SEGERSTEN-LARSSON

                           —

                           Kent PERSSON

                           —

                           Endrick SCHUBERT

                           —

                           Christina TALLBERG

                           —

                           Lisbeth RYDEFJÄRD (beskikket som medlem, er i mellemtiden trådt tilbage)

                           —

                           Åsa ÖGREN

                           —

                           Ulla NORGREN.

         Artikel 2
   Denne afgørelse får virkning på dagen for vedtagelsen.

      Udfærdiget i Luxembourg, den 28. juni 2007.

            På Rådets vegne

         S. GABRIEL

            Formand

      (1)  EUT L 56 af 25.2.2006, s. 75.